open-index/open-wikipedia-markdown huggingface dataset:
Santander Cycles

[thumb|Zils (''Barclays Cycle Hire''), dzeltens ([2014. gada Tour de France) un sarkans (*Santander Cycles*) velosipēds pašapkalpošanās nomas punktā]]
***Santander Cycles*** ir publiska velosipēdu noma Londonā, Lielbritānijā. Nomas velosipēdi bieži tiek saukti par ***Boris Bikes***, atsaucoties uz Borisu Džonsonu, kas bija Londonas mērs laikā, kad tika ieviesta šī sistēma.

Sistēma pieder *[[Transport for London]]* institūcijai, un to apkalpo uzņēmums *[[Serco]]*. Sistēma tiek sponsorēta un galvenais sponsors kopš 2015. gada aprīļā ir *[[Santander UK]]*. Pirmais sponsors no 2010. līdz 2015. gadam bija *[[Barclays]]* banka un pakalpojums saucās ***Barclays Cycle Hire***.

Sistēmas ieviesēja prioritāte tiek apstrīdēta. Džonsons ir sevi nosaucis par plāna ieviesēju, lai arī sākotnējo ideju izziņoja viņa priekštecis amatā Kens Livingstons. Livingstons ir teicis, ka programma vēstīs par "riteņbraukšanas un kājāmgājēju pārmaiņas Londonā", un Džonsons teicis, ka viņš "cerēja, ka velosipēdi galvaspilsētā kļūs tikpat bieži sastopami kā melnie taksometri un sarkanie autobusi".

Pētījums parādījis, ka velosipēdisti, kas izmanto sistēmu, gūst trīs reizes mazāk savainojumu uz braucienu kā riteņbraucēji Londonā vidēji, iespējams, tāpēc, ka autovadītāji nomas velo lietotājiem dod vairāk vietas kā citiem riteņbraucējiem. Klientu pētījums parādījis, ka 49 procenti tās izmantotāji saka, ka sistēma ir pamudinājusi viņus sākt pārvietoties Londonā ar velosipēdu.

2012. gada olimpisko spēļu laikā tika uzstādīts rekords ar 47 105 iznomātiem velosipēdiem dienas laikā.

## Atsauces

## Ārējās saites

* 
* Nomas punktu karte *[[Transport for London]]* vietnē
Engbi rūnu akmens

right|thumb|300px|Engbi rūnakmens 2008. gadā
**Engbi rūnu akmens** ir rūnu akmens, kas atrodas pie Engbi () baznīcas Upsālas lēnes teritorijā Zviedrijas austrumos. Tas uzstādīts pēc 11. gadsimta par godu vikingam Bjērnam (*Bjôrn*), kas kritis Viruzemē, un ir viens no vecākajiem rakstu avotiem, kurā pieminēta Igaunijas teritorija, proti, Viruzeme — vikingu *Virlandi*. Rūnas uz akmens ir gravējis rūnu meistars Osmunds Koresons. Teksts uz akmens ir gandrīz vienāds ar to, kas atrodas uz Frēsundas rūnu akmens, lai gan ir nelielas atšķirības.

Rūnu teksts ar latīņu burtiem (sākas no kreisā stūra un vijas gar akmens malu):
thumb|400px|Rūnu raksta burtu atšifrējums

## Ārējās saites
* An English Dictionary of Runic Inscriptions of the Younger Futhark, at the university of Nottingham
Seviljas katedrāle

**Seviljas katedrāle** () ir Romas katoļu baznīcas dievnams Seviljā, Spānijā. Šī ir lielākā gotiskā katedrāle (un katedrāle vispār) un trešā lielākā baznīca pasaulē. Baznīcas altāris darināts no zelta, tas ir dārgākais pasaulē.

Celtniecība sākta 13. gadsimta sākumā, pabeigta nākamajā gadsimtā. Pēc pabeigšanas tā pārspēja Stambulā esošo Svēto Sofiju kā lielākā katedrāle pasaulē. Baznīca uzcelta bijušās mošejas vietā. Katedrālē apglabāts Kristofors Kolumbs. 104 m augstais baznīcas zvana tornis *[[Giralda]]* ir viens no nozīmīgākajiem pilsētas simboliem.

1987. gadā baznīca kopā ar Alkazaru un Indiju Galveno arhīvu iekļauta UNESCO Pasaules mantojuma sarakstā. 2007. gada 31. decembrī katedrāle atzīta par vienu no Divpadsmit Spānijas dārgumiem.

## Ārējās saites

*
Okinava (sala)

**Okinavas sala** (, *Okinawa-jima*; , *Uchinaa*), oficiāli — **Okinavas galvenā sala** (, *Okinawa-hontō*), ir lielākā sala Okinavas salu un Nansei salu grupā Japānas teritorijā. Salas izmērs ir 1201,03 kvadrātkilometri un tā atrodas aptuveni 640 km uz dienvidiem no Japānas arhipelāga, tikpat tālu no Ķīnas un 400 km no Taivānas. Lielākā daļa no salas 1,3 miljoniem iedzīvotāju dzīvo tās galvenajā prefektūras pilsētā. Okinavā ir bāzēta lielākā daļa no ASV militārajiem spēkiem Japānā.

Otrā pasaules kara noslēgumā šeit norisinājās kauja par Okinavu starp Japānas un ASV karaspēku.

## Atsauces

## Ārējās saites
Pededze (ciems)

**Pededze** ir ciems Alūksnes novada Pededzes pagastā, pagasta centrs. Izvietojies pagasta vidusdaļā Naumovas strauta krastā pie autoceļa P42  no novada centra Alūksnes un  no Rīgas. Pededzē atrodas pagasta pārvalde, bibliotēka, tautas nams, feldšerpunkts, 2 veikali. Vēsturiski ciems veidojies kā pagasta centrs 8&nbsp;km no Pededzes upes. 

2022. gada augustā tika slēgta ciemā kopš 1938. gada bijusī pamatskola, bet 2023. gada maijā tika slēgts pasts.

Te atrodas Valsts robežsardzes Viļakas pārvaldes Pededzes nodaļa.
Ziemeļos no ciema pie autoceļa P42 atrodas robežkontroles punkts «Pededze», kuru slēdza 2023. gada 16. oktobrī, novirzot transporta plūsmu uz Terehovas un Grebņevas robežšķērsošanas vietām.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Ārējās saites

* Pededzes valsts pamatskolas iesvētīšanas video ar valsts prezidenta Kārļa Ulmaņa dalību 1938. gadā
* Jaunāko Ziņu reportāža no valsts prezidenta vizītes Pededzē 1938. gadā 

## Atsauces
2. autobusu maršruts (Daugavpils)

**2. autobusu maršruts** ir Daugavpils sabiedriskā transporta autobusu maršruts, kas kursē no pieturas "Autobusu parks", caur Jaunforštati līdz pieturai "Pilsētas slimnīca". Pēc tam autobuss brauc uz Autoostu. 2. autobusu maršrutu apkalpo A/S "Daugavpils satiksme". Tam piešķirts statuss — papildreiss, jo maršruts kursē vienu reizi dienā. Maršruts ir ieviests slimnīcas darbiniekiem, kuri dzīvo Jaunforštatē, Jaunbūvē un Ķīmiķu ciematā.

Maršrutā darba dienas kursē viens autobuss vienu reizi dienā.

## Maršruts
* Virzienā **Autobusu parks** — **Jaunforštate** — **Slimnīca** autobusi kursē pa šādām ielām: Kārklu iela, Vidzemes iela, Aveņu iela, Zeltkalna iela, Piekrastes iela, Rēzeknes iela, Aveņu iela, Vidzemes iela, 1. Pasažieru iela, Malu iela, Smiltenes iela, Smilšu iela, Jātnieku iela, Vaiņodes iela, Dzintaru iela, Abavas iela, Vasarnīcu iela, Veselības iela.
* Virzienā **Slimnīca** — **Autoosta** autobusi kursē pa šādām ielām: Veselības iela, 18. novembra iela, Daugavas iela, Imantas iela.

## Pieturas
2. autobusa maršrutā ir 35 pieturas.

## Skatīt arī
* Sabiedriskais transports Daugavpilī

## Ārējās saites
* Garāžas — Autoosta grafiks
Okinava

**Okinava** var būt:
* Okinava — sala Japānā
* Okinava — pilsēta Japānā
* Okinava — prefektūra Japānā
Mārkalne

**Mārkalne** ir ciems Alūksnes novada Mārkalnes pagastā, pagasta centrs. Mārkalne atrodas pagasta dienviddaļā autoceļu V390 (Kolberģis-Ponkuļi, daļēji asfaltēts) un V391 (Mārkalne-Auguri, grants seguma) krustojumā  no novada centra Alūksnes un  no Rīgas. Divreiz dienā iet autobuss uz Alūksni (2024). Mārkalnē atrodas pagasta pārvalde, tautas nams, bibliotēka, feldšerpunkts, brīvdabas estrāde, veikals, novietots Saules pulkstenis. No 1868. līdz 2016. gadam Mārkalnē darbojās pamatskola.

Ciema apbūve ir skraja, kā rezultātā tā aizņemtā teritorija ir plaša, iekļaujot lielas lauksaimniecības un meža platības. Ciema ūdensapgādes sistēma no 65 m dziļa artēziskā urbuma ar ūdenstorni izbūvēta 1970. gados un ir novecojusi, ar biežām noplūdēm. Tā apgādā 95% ciema iedzīvotāju, bet, tāpat kā ūdenim no ciema akām, Mārkalnes ūdensvada ūdenim raksturīgs paaugstināts dzelzs saturs un duļķainība. 2010. gados paredzēja izstrādāt projektu stāvokļa uzlabošanai. Notekūdeņu attīrīšanas iekārtas "Pumpjos" būvētas 1984. gadā, novada notekūdeņus uz Alūksnes ezeru un arī vairs neatbilst mūsdienu prasībām. Arī šo sistēmu paredzēts uzlabot.

## Iedzīvotāji

### Iedzīvotāju skaita izmaiņas
Esošajās robežās, pēc CSP datiem.

## Attēli

Mārkalnes pagastnams 2002-09-13 - panoramio.jpg|Pagastnams
Mārkalnes skola 2002-09-13 - panoramio.jpg|Bijusī skola 2002. gadā
Mārkalnes skolas piemiņas zīme 2002-09-13.jpg|Mārkalnes skolas piemiņas zīme


## Atsauces
Āhenes katedrāle

**Āhenes katedrāle** () ir Romas Katoļu baznīcas dievnams Āhenē, Vācijā. Veltīta Jaunavai Marijai.

Baznīcas celtniecība tika sākta 796. gadā Kārļa Lielā valdīšanas laikā. Vecākā katedrāle Ziemeļeiropā. Viduslaikos pazīstama ar **Āhenes Svētās Marijas karaliskās baznīcas** nosaukumu. No 936. līdz 1531. gadam te tika kronēti 30 Vācijas karaļi un karalienes.

Āhenes katedrālē ir apglabāts Kārlis Lielais, pēc viņa kanonizācijas 1165. gadā tā kļuva par svētceļojumu objektu. Ievērojams ir Kārļa Lielā tronis, Svētās Marijas svētnīca, Barbarosas lustra, ērģeles. Viens no pirmajiem objektiem, kas iekļauts UNESCO Pasaules mantojuma sarakstā.

## Ārējās saites

*
Konkordijas laukums

thumb|upright=1.3|Konkordijas laukums
**Konkordijas** (**Saskaņas**) **laukums** () ir laukums Parīzē, Francijā. Vairāk nekā 8,6 ha liels, lielākais laukums pilsētā. Atrodas Parīzes 8. apgabalā, pie Elizejas laukiem.

Laukuma projekta autors ir arhitekts Anžs Žaks Gabriels, laukums izveidots atklāta astoņstūra formā 18. gadsimta vidū.

Sākumā nosaukts par **[[Luijs XV|Luija XV]] laukumu**, uzstādīta karaļa statuja. Franču revolūcijas laikā Luija XV statuja tika nomainīta pret giljotīnu, laukums pārsaukts par **Revolūcijas laukumu**.  laukumā tika giljotinēts Luijs XVI. Vēl giljotinēti tikuši arī Marija Antuanete, grāfiene Dibarī, Žoržs Dantons, Antuāns Lavuazjē, Maksimiljēns Robespjērs, Luijs Antuāns Senžists, Olimpija de Guža un citi.

1795. gadā laukums ieguva pašreizējo nosaukumu, tomēr no 1814. līdz 1826. gadam tā nosaukums bija "Luija XV laukums", pēc tam līdz 1830. gadam — "**Luija XVI laukums**". 1830. gadā tika atgūts Konkordijas laukuma nosaukums.

Laukuma centrā atrodas 23 m augstais Luksoras obelisks (no Luksoras tempļa), kas bija Ēģiptes dāvana Francijai 19. gadsimtā.

## Ārējās saites

*
Kārlis Georgs fon Manteifels

**Kārlis Georgs barons fon Manteifels arī Cēge** (, dzimis , miris ) bija Kurzemes guberņas muižnieks, Kazdangas un Pūņu muižu īpašnieks un Kurzemes politiķis.

Pēc Jelgavas ģimnāzijas absolvēšanas studēja jurisprudenci Bonnā. Pēc studijām atgriezās dzimtenē, bija apriņķa maršals (*Kreismarschall*) un Kurzemes landtāga loceklis.
Mehāniskā enerģija

Fizikā **mehāniskā enerģija** apzīmē potenciālās un kinētiskās enerģijas summu, kas sastopamas mehānisko sistēmu komponentēs. Mehāniskā enerģija ir enerģija, kas saistīta ar objekta kustību vai tā stāvokli un spēju veikt mehānisko darbu.

## Enerģijas nezūdamības likums
Enerģijas nezūdamības likums apgalvo, ka, ja ķermenis vai sistēma tiek pakļauta tikai konservatīvajiem spēkiem, tad šī ķermeņa vai sistēmas pilnā mehāniskā enerģija paliek nemainīga. Izolētā sistēmā, kur darbojas tikai konservatīvie spēki, pilnā mehāniskā enerģija saglabājas.

## Atsauces
Sofijas Svētā Aleksandra Ņevska katedrāle

**Svētā Aleksandra Ņevska katedrāle** () ir pareizticīgo katedrāle Sofijā, Bulgārijā. Viens no lielākajiem Austrumu pareizticīgās baznīcas dievnamiem pasaulē. Katedrāle ir arī viens no pilsētas simboliem un tās galvenais tūrisma objekts. Aizņem 3170 m lielu teritoriju, tajā vienlaicīgi var atrasties 10 tūkstoši cilvēku.

Celta 20. gadsimta sākumā, lai arī pamatakmens ielikts 1882. gadā. Uzcelta par godu krievu karavīriem, kas mira krievu—turku karā (1877—1878), kura rezultātā Bulgārija tika atbrīvota no Osmaņu impērijas.

Īsu brīdi katedrālei tika nomainīts nosaukums. Pie altāra atrodas Aleksandra Ņevska relikvijas. Katedrāles kriptā atrodas bulgāru ikonas (daļa no Nacionālās mākslas galerijas). Pati baznīca apgalvo, ka katedrālē ir lielākā pareizticīgo ikonu kolekcija Eiropā.

## Atsauces

## Ārējās saites
* 
* Vēsturiskas fotogrāfijas
Vélib'

thumb|Vélib' nomas punkts ar velosipēdu
***Vélib’*** ir publiska velosipēdu noma Parīzē, Francijā. Tā tika izveidota 2007. gada 15. jūlijā un tajā ir ap 18 000 velosipēdu un 1230 pašapkalpošanās nomas punktu, Parīzē un dažās pieguļošajās pašvaldībās. Vidēji to 2011. gada dienā izmantoja 85 811 braucieniem. Nosaukums *Vélib* ir veidots no franču valodas vārdiem *vélo* () un *liberté* ("brīvība").

*Vélib’* tiek izmantoti Francijas reklāmas nozares uzņēmuma *[[JCDecaux]]* reklāmas objekti. 2014. gadā *Vélib* bija sestā lielākā velo koplietošanas sistēma pasaulē pēc velosipēdu skaita pēc piecām sistēmām Ķīnas pilsētās. 2013. gada jūlijā *Velib*' bija viens velosipēds uz 97 iedzīvotājiem, kas bija augstākais rādītājs pasaulē, tam sekoja *[[Vélo'v]]* Lionā ar 1 velosipēdu uz 121 iedzīvotāju, un Handžou Ķīnā ar 1 uz 145. Kopš 2011. gada decembra *Vélib’* ir papildināts ar *[[Autolib']]*, kas ir elektroauto koplietošanas sistēma, kura darbojas pēc līdzīgiem principiem.

## Atsauces

## Ārējās saites

*
Jēvles rūnu akmens

right|thumb|250px|Jēvles rūnu akmens 2008. gadā
**Jēvles rūnu akmens** ir rūnu akmens, kas atrados Jēvlē () Jēvleborjas lēnes teritorijā Zviedrijas austrumos. Tas uzstādīts pēc 11. gadsimta par godu vikingam Egilam (*Ægil*), kas kritis Tavastijā, un ir viens no vecākajiem rakstu avotiem, kurā pieminēta šī Somijas teritorija, proti, Tavastija — vikingu *Tafæistalandi*. Rūnas uz akmens bija gravējis rūnu meistars Osmunds Koresons un vēl kāds ar vārdu Svenni. Mūsdienās tiek spekulēts par viena teksta fragmenta interpretāciju — 1981. gada tulkojumā tiek minēts, ka Brusi vadīja zemes karaspēku, bet 2005. gada tulkojumā tas tika interpretēts citādāk.

Rūnu teksts ar latīņu burtiem (sākas no kreisā sāna un vijas gar akmens malu):
thumb|400px|Rūnu raksta burtu atšifrējums

## Ārējās saites

* An English Dictionary of Runic Inscriptions of the Younger Futhark, at the university of Nottingham
Korneti

**Korneti** () ir ciems Alūksnes novada Veclaicenes pagastā, pagasta centrs. Izvietojies pagasta ziemeļdaļā pie autoceļa V381 uz ziemeļiem no Kornetu ezeru virknes  no novada centra Alūksnes un  no Rīgas. Kornetos atrodas pagasta pārvalde, bibliotēka, tautas nams, feldšerpunkts, tūrisma informācijas centrs, novadpētniecības muzejs, veikals. 

No ciema uz rietumiem atrodas Pilskalna ezers, tā ziemeļu daļā atrodas valsts nozīmes arheoloģijas piemineklis Drusku (Kornetu) pilskalns.

## Vēsture
Apdzīvotā vieta atrodas agrākā Apekalna draudzes novada Korneta muižas (*Schreibershof*) teritorijā.  
Pēc Otrā pasaules kara Kornetos bija ciema padomes un kolhoza «Veclaicene» centrālais ciemats, kur izbūvēti vairāki infrastruktūras objekti, divas daudzdzīvokļu mājas un «Līvānu» māju kvartāls.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces

## Ārējās saites
Māriņkalns

**Māriņkalns**, izloksnē **Māriņkols**, ir ciems Alūksnes novada Ziemera pagastā, pagasta centrs. Izvietojies pagasta rietumu daļā autoceļu V383 un V384 krustojumā  no novada centra Alūksnes un  no Rīgas. Māriņkalnā atrodas pagasta pārvalde, Ziemeru pamatskola, bibliotēka, tautas nams, ģimenes ārsta prakse, pasts, veikals. Apdzīvotā vieta veidojusies kā pagasta centrs; izaugusi pēckara gados kā kolhoza «Straume» ciemats.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
86 (skaitlis)

**86 (astoņdesmit seši)** ir naturāls skaitlis, kas veselo skaitļu rindā atrodas starp 85 un 87. Gada astoņdesmit sestā diena ir 27. marts (garajā gadā 26. marts).

Romiešu skaitļu sistēmā astoņdesmit seši tiek pierakstīts šādi — LXXXVI, bet binārajā skaitīšanas sistēmā astoņdesmit seši ir 10101102, oktālajā skaitīšanas sistēmā — 1268 un heksadecimālajā skaitīšanas sistēmā — 5616. Astoņdesmit seši ir pāra skaitlis.

Ķīmisko elementu periodiskā tabulā astoņdesmit seši ir radona (Rn) atomskaitlis. Astoņdesmit seši arī ir ASCII kods "V" simbolam, kā arī starptautisko tālsarunu kodu sarakstā šis kods ir piešķirts Ķīnai.

## Skatīt arī
* 86. gads
* 86. gads p.m.ē.
Velosipēdu koplietošanas sistēma

**Velosipēdu koplietošanas sistēma** jeb **publisko velosipēdu sistēma** ir pakalpojums, kurā personām tiek piedāvāti velosipēdi kopīgai īstermiņa lietošanai. Šīs sistēmas ļauj cilvēkiem aizņemties velosipēdu punktā "A" un atdot to punktā "B". Daudzās no sistēmām ir abonementa sistēma, kas ļauj velosipēdu pirmās 30–45 minūtes lietot bez maksas vai ļoti lēti, mudinot to izmantot transportam. Tas ļauj katram velosipēdam apkalpot vairākus braucējus dienā. Vairumā velo koplietošanas sistēmu mierīgi izbraucieni vairāku stundu garumā lētāki ir velosipēdu nomas punktos, nevis koplietošanas sistēmās. Daudzās sistēmās iespējams izmantot viedtālruņu lietotnes, kas uzrāda tuvējos pašapkalpošanās nomas punktus ar brīviem velosipēdiem.

Velosipēdu koplietošanas sistēmas parādījās Eiropā 1965. gadā, bet funkcionējošs formāts izveidojās 2000. gadu vidū, pateicoties informācijas tehnoloģiju attīstībai. 2014. gada jūnijā publiskas koplietošanas sistēmas bija pieejamas piecos kontinentos, 712 pilsētās, izmantojot ap 806 200 velosipēdu un 37 500 apkalpes punktu. 2011. gada maijā lielākās sistēmas bija Uhaņas un Handžou pilsētās Ķīnā, ar aptuveni 90 000 un 60 000 velosipēdiem. *[[Vélib']]* sistēma Parīzē ir lielākā ārpus Ķīnas. Valstis ar visvairāk sistēmām ir Spānija (132), Itālija (104) un Ķīna (79). 2013. gada jūlijā visvairāk velosipēdu uz iedzīvotāju skaitu bija Francijas pilsētās Parīzes *Velib*' ar 1 velosipēdu uz 97 iedzīvotājiem un ''Vélo'v'' Lionā ar 1 uz 121 iedzīvotāju.

Velo koplietošanas sistēmas var iedalīt divās vispārīgās kategorijās: "Kopienas velosipēdu programmas", ko organizē galvenokārt kopienas grupas vai bezpeļņas organizācijas; un valdības aģentūru izveidotas programmas, dažkārt sadarbībā ar privātiem partneriem. Šo sistēmu centrālais princips ir bezmaksas vai pieejamas cenas pieeja velosipēdiem neliela attāluma braucieniem pilsētvidē kā alternatīva ierastajam sabiedriskajam transportam vai privātām automašīnām, samazinot sastrēgumus, trokšņus, un gaisa piesārņojumu. Velo koplietošanas sistēmas ir minētas arī kā "pēdējā kilometra" risinājums, ļaujot lietotājiem nokļūt līdz sabiedriskā transporta tīklam.

## Atsauces
Pneimatiskais dzinējs

thumb|Lokomotīve, kas darbojas ar saspiestu gaisu
**Pneimatiskais dzinējs** vai **pneimodzinējs** ir dzinējs, kas pārvērš saspiesta gaisa enerģiju par mehānisku darbu.

## Klasifikācija
Pēc darbības principa pneimatiskos dzinējus iedala tilpuma un turbīnu dzinējos. Pēc kustības virziena — lineārajos (virzuļu, membrānu un citos) un griežamajos (lāpstiņu).

Tilpuma pneimatiskajos dzinējos mehāniskais darbs tiek veikts, pateicoties saspiestā gaisa spiedienam uz virzuļiem dzinēja cilindros, savukārt turbīnu pneimatiskajos dzinējos no gaisa plūsmas ietekmes uz turbīnas lāpstiņām. Pirmajā gadījumā tiek izmantota saspiestā gaisa potenciālā enerģija, bet otrajā — kinētiskā enerģija.

Vislielāko pielietojumu ir iemantojuši tilpuma pneimatiskie dzinēji.

## Pielietojums
Pneimatiskie dzinēji tiek izmantoti dažādu pneimatisko instrumentu piedziņai, kas garantē darba drošību sprādzienbīstamās vietās (gāzes krātuvēs, ogļraktuvēs), kā arī vidē ar palielinātu mitruma līmeni.
Frederiks X

**Frederiks X** (; dzimis ), pilnajā vārdā **Frederiks Andre Henriks Kristians** (*Frederik André Henrik Christian*), ir pašreizējais  Dānijas karalis. Viņš ir Dānijas karalienes Margrētes II un viņas vīra Henrika pirmais dēls.

Studējis politoloģiju Orhūsā un Hārvardā. Izgājis militāro apmācību. 2004. gadā apprecējies ar austrāliešu mārketinga konsultanti Mēriju, ar kuru iepazinies  laikā. Frederiks kopš 2009. gada ir Starptautiskās Olimpiskās komitejas loceklis.

2023. gada 31. decembrī, jaungada uzrunā, viņa māte karaliene Margrēte II paziņoja, ka 2024. gada 14. janvārī atkāpsies no troņa.

## Atsauces

## Ārējās saites

* Biogrāfija Dānijas karaliskās ģimenes oficiālajā tīmekļa vietnē
Donovans Beilijs

**Donovans Beilijs** (; dzimis ) ir bijušais Kanādas vieglatlēts, startēja sprinta distancēs.

Dzimis Jamaikā, 13 gadu vecumā emigrēja uz Kanādu. Sākumā spēlēja basketbolu, 1991. gadā pievērsās vieglatlētikas 100 m sprintam, taču vienīgi 1994. gadā tam pievērsās nopietni.

1995. gada Pasaules čempionātā izcīnīja zelta medaļu gan 100 m, gan Kanādas komandas sastāvā 4×100 m stafetē. 1996. gadā pirms Olimpiskajām spēlēm uzstādīja Pasaules rekordu 50 m distancē (5,56 s) telpās, kas vēl joprojām ir Pasaules rekords.  Beilijs kļuva par čempionu gan 100 m, gan Kanādas komandas sastāvā 4×100 m stafetē. 100 m sprintā uzvarēja ar jaunu Pasaules rekordu (9,84 s), tādējādi kļūstot par pirmo Kanādas sprinteri, kas bez dopinga palīdzības 100 m distanci veicis ātrāk par 10 sekundēm.

1997. gada Pasaules čempionātā izcīnīja zelta medaļu Kanādas komandas sastāvā 4×100 m stafetē. Pēc 1997. gada sezonas Beilijam plīsa viņa Ahilleja cīpsla, nākamajā gadā paziņoja par karjeras beigšanu.

Beilija 9,84 s Pasaules rekorda statusā noturējās līdz 1999. gadam, kad to pārspēja amerikānis Moriss Grīns, Olimpisko spēļu rekorda statusā noturējās līdz 2008. gadam, kad to pārspēja jamaikietis Useins Bolts.

1997. gada jūnijā Kanādā tika aizvadītas 150 m skrējiena sacensības starp Beiliju un Maiklu Džonsonu, lai noskaidrotu, kurš ir "pasaules ātrākais vīrietis". Beilijs uzvarēja, distanci veicot 14,99 sekundēs.

## Ārējās saites
* 

*
Ūdensrats

thumb|200px|Ūdensrats

**Ūdensrats** ir vienkāršākais hidrodinamiskais dzinējs, rats ar lāpstiņām, kuru griež ūdens plūsma, un kas pārveido krītoša ūdens enerģiju (hidroenerģiju) griezes enerģijā, lai rata ass spētu veikt darbu. Paceļot ūdeni noteiktā līmenī, tajā uzkrājas šim līmenim atbilstoša potenciālā enerģija, tādēļ krītošs ūdens spēj veikt darbu. Apgrieztu ūdensrata mehānismu izmanto dzenratos, ko izmanto kā dzinekli kuģos.

Ūdensrati iedalās trīs pamattipos:
* ar apakšējo ūdens padevi (norija), η līdz 35 %;
* ar augšējo ūdens padevi, η līdz 85 %;
* ar vidējo ūdens padevi, η līdz 75 %;

## Vēsture
Pirmo reizi ūdensratus sāka izmantot 1. gadsimtā pirms mūsu ēras. Tos izmantoja ūdensdzirnavu darbināšanai. Viduslaikos ūdensratu sāka izmantot arī dažādu ierīču darbināšanai.

## Pielietojums
[thumb|200px|[Mazā hidroelektrostacija]]
* graudu malšanai (ūdensdzirnavas)
* apūdeņošanai (norijas)
* vadmalas velšanai
* papīra izgatavošanai
* dzelzs kalšanai
* malkas zāģēšanai
* linu mīstīšanai un kulstīšanai
* ģeneratora piedziņai (hidroelektrostacija)
* lašu ķeršanai nārsta laikā (zivju rats)
* rūdas pacelšanai no šahtām

## Ārējās saites
Disillusion

***Disillusion*** ir Zviedrijas popmūzikas grupas ABBA dziesma no viņu debijas albuma *[[Ring, Ring]]*. Līdz 2014. gadam šī bija vienīgā oficiāli izdotā dziesma, kuru sarakstījusi grupas dalībniece Angnēta Feltskūga. Atšķirībā no grupas biedrenes Frīdas Lingstades, Angnēta savas muzikālās karjeras laikā arī sarakstīja vairākas dziesmas, it īpaši laikā, pirms grupa tika izveidota. Dziesmas vārdus sarakstīja grupas dalībnieks Bjērns Ulveuss.

Lai gan māksliniece savas karjeras laikā uzrakstīja vairākas dziesmas, kas Zviedrijā sasniedza augstas vietas singlu topos, Feltskūgas kompozīcijas netika iekļautas ABBA albumos, bet šī dziesma ir vienīgā viņas sacerētā, kas tika izdota kādā no grupas studijas albumiem. 2014. gadā albuma *[[Live At Wembley Arena]]* sastāvā tika izdota otra Feltskūgas sacerētā ABBA dziesma — popa balāde *[[I'm Still Alive]]*, kas tika izpildīta grupas 1979. un 1980. gada koncerttūrēs. Šī dziesma iepriekš bija pieejama tikai neoficiālos koncertierakstos.

Dziesmu Angnēta sarakstīja savam nākamajam solo albumam *[[Elva kvinnor i ett hus]]* ("Vienpadsmit sievietes vienā mājā"). Pēc albuma *[[När en vacker tanke blir en sång]]* ("Kad skaista doma kļūst par dziesmu") izdošanas 1971. gada nogalē māksliniece jaunu materiālu rakstīja ar vairākiem pārtraukumiem, tādēļ starp albumiem bija 4 gadu pārtraukums. Trīs mēnešus pirms albuma *Ring, Ring* izdošanas Bjērns un Benni bija nodarbināti ar citu mūziķu albumu producēšanu, tādēļ neatlika laika komponēt jaunas dziesmas, bet februārī presei jau tika izziņots, ka pēc mēneša tiks izdots jaunais albums. Šajā periodā viņi izdzirdēja šo Angnētas kompozīciju un izlēma, ka ierakstīs to grupas albumam, lai gan Feltskūga sākotnēji bažījās par šo izvēli. Ierobežotā laika apjoma dēļ dziesmā nav grupai raksturīgo harmoniju.

Šī bija grupas pirmā dziesma, kurā Angnētai bija galvenais vokāls, dažas citas tādas ir 1976. gada dziesma *[[My Love, My Life]]* un grupas pēdējā studijā ierakstīta dziesma *[[The Day Before You Came]]*. *Disillusion* vēlāk tika atkal ierakstīta Feltskūgas 1975. gada solo albumam *[[Elva kvinnor i ett hus]]*, gluži kā sākotnēji tas bija iecerēts.  Dziesma tika pārdēvēta uz ***Mina ögon*** ("Manas acis"), kā arī šai versijai bija citāds dziesmas pavadījums.

## Atsauces

## Ārējās saites
* Dziesmas vārdi metrolyrics.com 
* Dziesmas zviedru valodas versijas vārdi
Grobiņas draudzes novads

thumb|270px|Grobiņas draudzes novads (1859).

**Grobiņas draudzes novads** () bija administratīva vienība Kurzemes hercogistē, pēc 1818. gada Kurzemes guberņas Aizputes virspilskunga iecirknī, vēlāk Grobiņas apriņķī.

## Vēsture
Pēc Livonijas konfederācijas sabrukuma Grobiņas fogteja ilgu laiku atradās Prūsijas hercogistes pārvaldījumā (1560-1650). 1650. gadā to ieguva hercogs Jēkabs, bet Otrā Ziemeļu kara laikā to 1659.-1660. gadā okupēja Zviedrija. Grobiņas prāvesta iecirkņa galvenā baznīca bija Grobiņas luterāņu baznīca.

Pēc 1819. gada administratīvās reformas bijušās Kurzemes un Zemgales hercogistes Grobiņas pilskunga tiesu apvienoja ar Piltenes apgabala dienvidu daļu un izveidoja Aizputes virspilskunga tiesu. Grobiņā atradās pilskunga tiesa un evaņģeliski luteriskās baznīcas prāvesta iecirknis. 1864. gadā Aizputes virspilskunga tiesu likvidēja, sadalot to Aizputes un Grobiņas apriņķos.

Mūsdienās Grobiņas draudzes novada teritorija pamatā iekļauta Dienvidkurzemes novadā, kā arī Palangas teritorijā Lietuvā.
thumb|200px

Aizputes pilskunga iecirkņa karte 1770.jpg|Grobiņas draudzes novads (*Grubinsche Kirchspiel*) Kurzemes hercogistes kartē (1770)
Valtaiķu draudzes novads, Durbes, Embūtes un Grobiņas draudžu novadu ziemeļu daļa 1798.jpg|Valtaiķu draudzes novads, Durbes, Embūtes un Grobiņas draudžu novadu ziemeļu daļa 1798. gada kartē
Grobiņas apriņķis 1820.jpg|Grobiņas pilskunga iecirknis Kurzemes guberņas kartē (1820)
Grobiņas draudzes novads (ziemeļu daļa) 1854.jpg|Grobiņas draudzes novads (ziemeļu daļa, 1854)
Grobiņas draudzes novads (dienvidu daļa) 1854.jpg|Grobiņas draudzes novads (dienvidu daļa, 1854)


### Mācītājmuižas
* Grobiņas mācītājmuiža un luterāņu baznīca ar filiāli Saraiķos
* Nīcas mācītājmuiža un baznīca ar filiāli Bārtā
* Rucavas mācītājmuiža un baznīca ar filiāli Sventājā


Bārtas baznīca pirms 1892.jpg|Bārtas baznīca (pirms 1892)
Attēls:Grobiņas baznīca 2000-06-11.jpg|Grobiņas luterāņu baznīca
Nīcas baznīca 2000-07-08.jpg|Nīcas baznīca (2000)
Rucavas luterāņu baznīca 8.jpg|Rucavas baznīca
Saraiķu luterāņu baznīca 2.jpg|Saraiķu baznīca
Butinges baznycia.jpg|Būtiņģes baznīca
Church of Saint Marie Exterior, Palanga, Lithuania - Diliff.jpg|Palangas baznīca


## Muižas Grobiņas draudzes novadā (1841)

## Atsauces
Tīklene

thumb|300px|Cilvēka tīklenes šķērsgriezums. Gaisma krīt uz to no kreisās puses, iziet cauri visām nervu šūnu kārtām un sasniedz gaismjutīgās šūnas (nūjiņas un vālītes) attēla labajā pusē
**Tīklene** ir iekšējais acs ābola slānis, ko veido gaismu uztveroši audi. Acs ābola optiskā sistēma (lēca un radzene) izveido attēlu uz tīklenes, kas pēc funkcijas ir līdzīga fotofilmai kamerās. Gaismai nonākot uz tīklenes, noris virkne fotoķīmisku un elektrisku procesu, kas rada nervu impulsus. Šie impulsi tālāk pa redzes nervu tiek pārvadīti uz dažādiem smadzeņu centriem.

Mugurkaulniekiem embrioģenēzes laikā tīklene un redzes nervs veidojas no topošo smadzeņu izauguma, tādēļ tīkleni pieskaita pie centrālās nervu sistēmas (CNS) un tie pēc būtības ir smadzeņu audi. Tā ir vienīgā CNS daļa, kas ir redzama bez ķirurģiskas iejaukšanās.

Tīklene sastāv no vairākiem neironu slāņiem, taču vienīgais slānis, kas ir fotosensitīvs jeb gaismu uztverošs, ir fotoreceptoru šūnas. Galvenokārt ir 2 veidu fotoreceptoru šūnas — vālītes un nūjiņas. Nūjiņas nodrošina redzi vājā apgaismojumā un atbild par melnbalto redzi. Savukārt vālītes nodrošina redzi dienas laikā, kā arī krāsu redzi. Trešais tips ir daudz retākās fotosensitīvās ganglijšūnas, kas nodrošina refleksus dienas laikā.

## Uzbūve
Tīklenei ir 10 slāņi, kuros atrodas dažādi neirocīti un to daļas, kā arī glija. Tīklenei izšķir gaismjutīgo un aklo daļu. Visasākā redze ir dzeltenajā laukumā un tā centrālajā bedrītē, kas atrodas tieši uz acs optiskās ass. Aklais laukums jeb optiskais disks atrodas vietā, kur no acs ābola iziet redzes nervs un ienāk asinsvadi un tur nav fotoreceptoru.

### Fotoreceptorās šūnas

#### Nūjiņas
Nūjiņas nodrošina melnbalto jeb skotopisko redzi (melnbaltās nianses, gaismas intensitāti krēslā, zvaigznes naktī). Nūjiņu nav dzeltenā laukuma centrālajā bedrītē. To ir vairāk nekā vālīšu. Nūjiņu fotopigments ir rodopsīns, kuru veido skotopsīna un retināla kombinācija. Tās uztver tikai viena garuma gaismas viļņus un ir piecas reizes jutīgākas pret gaismu nekā vālītes.

#### Vālītes
Vālītes nodrošina krāsu jeb fotopisko redzi, atšķirot gan krāsas, gan to intensitāti. Vislielākais vālīšu blīvums ir dzeltenā plankuma centrālajā bedrītē. Ir trejādas vālītes, kurās dažādi opsīni kombinējas ar retinālu, veidojot fotopigmentus — jodopsīnu, hlorobolu un eritlabu.

Fotoreceptoriem ir perifēriskais izaugums, kam ir ārējais un iekšējais segments, kurus saista skropstiņa un savienojuma vietā veidojas iežmauga. Iekšējā segmentā atrodas enzīmu sistēmas, kas nodrošina fotoreceptorus ar nepieciešamo enerģiju, kā arī neirocītu galveno ķīmisko komponentu sintēzi. Fotoreceptoriem izšķir arī ķermeni un centrālos jeb gala izaugumus. Perifērajos izaugumos atrodas redzes pigmenti — olbaltumvielas, kas spēj absorbēt noteikta viļņa garuma elektromagnētisko starojumu.

## Atsauces
Strawberry Fields Forever

***Strawberry Fields Forever*** ir angļu grupas *[[The Beatles]]* dziesma, kuras autori ir Lenons un Makartnijs.

Lenons iedvesmu dziesmai guva no spēlēšanās Pestīšanas armijas bērnu nama *Strawberry Field* dārzā. Šī bija viena no pirmajām dziesmām, kas ierakstīta *[[Sgt. Pepper's Lonely Hearts Club Band]]* albuma rakstīšanas laikā. Bija paredzēts dziesmu iekļaut albumā, tomēr 1967. gada februārī tika izdots singla formā kopā ar dziesmu *[[Penny Lane]]*.

Apvienotajā Karalistē dziesma ierindojās 2. vietā, ASV — 8. vietā *Billboard Hot 100* topā. Pirmā grupas dziesma pēdējo četru gadu laikā, kas nesasniedz 1. vietu Apvienotās Karalistes topā. Vairāki kritiķi šo uzskata par vienu no *The Beatles* labākajām dziesmām. *Strawberry Fields Forever* tiek uzskatīta par vienu no tiem darbiem, kas definē psihedēliskā roka žanru. Vairāki izpildītāji ir veidojuši kaverversiju dziesmai. Lenonam veltītais *Strawberry Fields* memoriāls Ņujorkas Centrālparkā nosaukts dziesmas vārdā.

## Atsauces
Apdrošinātājs

**Apdrošinātājs** ir **apdrošināšanas sabiedrība** ir vai Latvijas Republikā reģistrēta dalībvalsts vai ārvalsts apdrošinātāja filiāle, kurai saskaņā ar Apdrošināšanas un pārapdrošināšanas likumu ir tiesības veikt apdrošināšanu. Vairums Latvijā darbojošos apdrošināšanas sabiedrību ir brīvprātīgi apvienojušās Latvijas Apdrošinātāju asociācijā.

## Apdrošinātāju uzraudzība
Apdrošinātāju darbību uzrauga Latvijas Banka. Lai apdrošinātājs varētu uzsākt darbību kādā no apdrošināšanas veidiem, tam ir jāsaņem Latvijas Bankas atļauja (licence).

## Nedzīvības apdrošināšanas sabiedrības
### Latvijā licencētās nedzīvības apdrošināšanas sabiedrības
Darbojošās nedzīvības apdrošināšanas sabiedrības, kurām izsniegtas licences:

# AAS "BALTA"
# AAS "Baltijas Apdrošināšanas Nams"
# AAS "BTA Baltic Insurance Company"
# Balcia Insurance SE

### Latvijā darbojošās dalībvalstu un ārvalstu nedzīvības apdrošinātāju filiāles

# "Compensa Vienna Insurance Group" ADB Latvijas filiāle
# ADB “Gjensidige” Latvijas filiāle
# ERGO Insurance SE Latvijas filiāle
# If P&C Insurance AS Latvijas filiāle
# Swedbank P&C Insurance AS Latvijas filiāle
# Telia Forsakring AB filiāle Latvijā

## Dzīvības apdrošināšanas sabiedrības
Darbojošās dzīvības apdrošināšanas sabiedrības:

# SEB Life and Pension Baltic SE
# AAS "CBL Life"

## Dalībvalstu dzīvības apdrošināšanas filiāles
Darbojošās dzīvības apdrošināšanas sabiedrības:

# Compensa Life Vienna Insurance Group SE Latvijas filiāle
# ERGO Life Insurance SE Latvijas filiāle
# UAB “SB Draudimas” Latvijas filiāle
# Swedbank Life Insurance SE Latvijas filiāle

## Atsauces

## Ārējās saites
* Latvijas Banka 
* Latvijas Apdrošinātāju asociācija
* Apdrošināšanas līguma likums 
* Apdrošināšanas un pārapdrošināšanas likums
Kahokijas uzkalni

**Kahokijas uzkalnu štata vēsturiskā vieta** () ir arheoloģisko izrakumu vieta Ilinoisā, ASV. Šī ir lielākā pirmskolumba laika apdzīvotā vieta, kas atrodas uz ziemeļiem no Meksikas. Atrodas Kolinsvilas pilsētas robežās štata dienvidu daļā.

Parks aizņem 890 ha lielu platību, te atrodas ap 80 uzkalniem. Senajos laikos šī vieta bija daudz plašāka — 16&nbsp;km platībā ar apmēram 120 cilvēka uzbērtiem dažāda izmēra, formas un funkciju uzkalniem. Lielākais no uzkalniem — Mūku uzkalns (*Monks Mound*) — ir apmēram 30 m augsts, 291 m garš un 236 m plats. Lielākā un ietekmīgākā apdzīvotā vieta Misisipi kultūrā. Lielāko varenību Kahokija sasniedza 13. gadsimta pašā sākumā, kad to apdzīvoja ap 20 tūkstošiem cilvēku.

1982. gadā Kahokija iekļauta UNESCO Pasaules mantojuma sarakstā.

## Ārējās saites
* 
* 
* 
* ''Cahokia: America’s Forgotten City''
Hidrauliskais dzinējs

**Hidrauliskais dzinējs** ir dzinējs, kas paredzēts hidrauliskās enerģijas pārvēršanai mehāniskajā enerģijā. Pie hidrauliskajiem dzinējiem ir pieskaitāmi hidromotori, hidrocilindri un hidroturbīnas.

* Hidromotors šķidruma plūsmas enerģiju pārveido mehāniskajā enerģijā, radot griezes kustību
* Hidrocilindrs ir mehānisms, kam virzulis vai cilindrs darbojas turpatpakaļkustībā
* Hidroturbīna ūdens plūsmas enerģiju pārvērš rotācijas mehāniskajā enerģijā

Hidrauliskie dzinēji mēdz būt tilpuma un hidrodinamiskie. Praksē biežāk izmanto tilpuma hidrauliskos dzinējus, jo pie vienādas izstrādājamās jaudas, tie ir kompaktāki un vieglāki. Tilpuma hidrauliskie dzinēji pēc konstrukcijas līdzinās tilpuma sūkņiem. Tāpat šiem dzinējiem ir arī analogi starp pneimatiskajiem dzinējiem.Tomēr ne visus sūkņus var izmantot kā hidrauliskos dzinējus, piemēram, virzuļsūknis var darboties tikai kā sūknis sadales vārstu sistēmas dēļ.
Jermolas

**Jermolas** (arī **Jermoli**) ir skrajciems Rēzeknes novada Vērēmu pagastā. Izvietojies pagasta rietumu daļā vietējo autoceļu V562  (Greivuļi _ Ilzeskalns) un V574 (pievedceļš Burzavas asfaltbetona rūpnīcai) krustojumā, uz austrumiem no Jermolu meža,  no pagasta centra Sondoriem,  no novada centra Rēzeknes un  no Rīgas. Pašlaik Jermolās darbojas divas zemnieku saimniecības, kā arī muzikālais teātris-studija «Baltie lāči».

1897. gadā katoļu ciemā bija 5 sētas ar 37 cilvēkiem.

## Atsauces
Ģikši

**Ģikši** ir ciems Cēsu novada Amatas pagastā, pagasta centrs. Izvietojies pagasta vidusdaļā autoceļu P31 un V315 krustojumā  no novada centra Cēsīm un  no Rīgas. Ciema rietumu daļā tek Gaidenes upe. Ģikšos atrodas pagasta pārvalde, Amatas pamatskola, bērnudārzs, bibliotēka, kultūras nams, pasts, veikals.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Bicing

thumb|''Bicing'' pašapkalpošnās nomas punkts
***Bicing*** ir velosipēdu koplietošanas sistēma Barselonā, kas tika izveidota 2007. gada 22. maijā. Tā ir ļoti līdzīga Vélo'v pakalpojumam Lionā vai Vélib' Parīzē un izmanto tādus pašus pašapkalpošanās punktus kā Stokholmā, Oslo un Saragosā. Tās mērķis ir apkalpot īsas un vidējas distances braucienus pilsētvidē, palīdzot samazināt sastrēgumus, piesārņojumu un troksni, kas rodas no automašīnām.

## Darbība
Sistēmu uztur pilsētas pašvaldība un uzņēmums *[[Clear Channel]]*. Lai to iegūtu, nepieciešams gada abonements. Šobrīd tīklā ir vairāk kā 420 stacijas ar vairāk kā 6000 velosipēdiem. Stacijas atrodas lielākajā daļā pilsētas līdzenā apvidus un starp tām ir 300 līdz 400 metri, daudzas no tām atrodas pie sabiedriskā transporta pieturām, ļaujot turpināt braucienu ar sabiedrisko transportu. Metro stacijās parasti ir zīmes, kas norāda uz tuvāko Bicing staciju.

Velosipēdus var iznomāt vai atdot atpakaļ jebkurā stacijā, ļaujot to izmantot vienvirziena braucieniem. Katrā stacijā ir no 15 līdz 30 vietas velosipēdiem, bet apdzīvotākās vietās tuvu var atrasties vairākas stacijas.

Lai iznomātu velosipēdu, lietotājam jāizmanto bezkontakta RFID karte, lai sevi identificētu. Pēc tam sistēma atslēdz velosipēdu no atbalsta rāmja. Velosipēdus bez papildu maksas var izmantot pirmās 30 minūtes, sekojošās pusstundas (līdz 2 stundām) katra maksā 0,70 € katra. Velosipēdu izmantošana ilgāk par 2 stundām tiek ierobežota ar papildu maksu 4,20 € stundā, bet arī ar iespējamību, ka abonements pēc vairākiem pārkāpumiem tiek anulēts. Velosipēda atgriešana notiek ievietojot to brīvā vietā jebkurā stacijā, velosipēds tiek automātiski atpazīts un pieslēgts.

Lai līdzsvarotu dažādu lietojuma apjomu, ar īpašām automašīnām velosipēdi tiek pārvadāti starp stacijām.

## Atsauces
Džeimss Horners

**Džeimss Rojs Horners** (; dzimis , miris ) bija amerikāņu komponists un diriģents, filmu oriģinālmūzikas autors un aranžētājs. Desmit reizes nominēts Amerikas Kinoakadēmijas balvai, no kurām balvu ieguvis divas reizes — par labāko oriģinālmūziku ("Titāniks", 1997) un par labāko dziesmu (dziesmu *[[My Heart Will Go On]]* no filmas "Titāniks", apbalvots kopā ar dziesmas teksta autoru Villu Dženingsu). Par mūziku šai filmai un dziesmu saņēmis arī divas Zelta globusa balvas un trīs Grammy balvas. Kopumā savas karjeras laikā ieguvis 12 Grammy balvas.

2015. gada 22. jūnijā Horners gāja bojā, pilotējot savu nelielo turbodzinēja lidmašīnu. Tā avarēja Lospadres nacionālā meža teritorijā, netālu no Santabarbaras. Horners lidmašīnā atradās viens.

## Darbi kinomūzikas žanrā
Hornera radošā darbība bija 37 gadu garumā (1978—2015). Viņš ir komponējis mūziku vairāk nekā 100 filmām. Starp viņa nozīmīgākajiem darbiem ir mūzika filmām:
* "48 stundas" (*48 Hrs.*, 1982)
* *[[Something Wicked This Way Comes]]* (1983)
* *[[Krull]]* (1983)
* *[[Cocoon]]* (1985)
* "Komando" (*Commando*, 1985)
* "Svešie" (*Aliens*, 1986)
* "Amerikāņu aste" (*An American Tail*, 1986)
* "Brīnumu lauks" (*Field of Dreams*, 1989)
* "Mīļā, es samazināju bērnus!" (*Honey, I Shrunk the Kids*, 1989)
* "Slava" (*Glory*, 1989)
* "Amerikāņu aste: Feivels dodas uz rietumiem" (*An American Tail: Fievel Goes West*, 1991)
* "Patriotu spēles" (*Patriot Games*, 1992)
* "Pelikānu lieta" (*The Pelican Brief*, 1993)
* "Reālie draudi" (*Clear and Present Danger*, 1994)
* "Rudens leģendas" (*Legends of the Fall*, 1994)
* "Kaspers" (*Casper*, 1995)
* "Drošsirdis" (*Braveheart*, 1995)
* "Apollo 13" (1995)
* "Izpirkums" (*Ransom*, 1996)
* "Drosme liesmās" (*Courage Under Fire*, 1996)
* "Titāniks" (1997)
* "Zorro maska" (*The Mask of Zorro*, 1998)
* "Katastrofa" (*Deep Impact*, 1998)
* "Absolūtā vētra" (*The Perfect Storm*, 2000)
* "Kā Grinčs nozaga Ziemassvētkus" (*How the Grinch Stole Christmas*, 2000)
* "Brīnišķais prāts" (*A Beautiful Mind*, 2001)
* "Smilšu un miglas nams" (*House of Sand and Fog*, 2003)
* "Troja" (*Troy*, 2004)
* "Lidojuma plāns" (*Flightplan*, 2005)
* *[[The New World]]* (2005)
* "Spaidervika hronikas" (*The Spiderwick Chronicles*, 2008)
* "Avatars" (2009)
* "Karatē puika" (*The Karate Kid*, 2010)
* "Apbrīnojamais Zirnekļcilvēks" (*The Amazing Spider-Man*, 2012)

## Atsauces

## Ārējās saites
Fēlikss Reda

**Fēlikss Reda** (; dzimusi  kā **Jūlija Reda**) ir Vācijas politiķis no Vācijas Pirātu partijas, Reda bija Eiropas Parlamenta deputātu skaitā (2014—2019), ieņēma arī *[[Greens/EFA]]* grupas viceprezidenta amatu. Iepriekš bija arī organizācijas *[[Young Pirates of Europe]]* prezidenta amatā.

## Politiskā karjera
Reda 16 gadu vecumā kļuva par SPD biedru. Maincas Universitātē studēja politiku un publicitātes zinātnes. 2009. gadā Reda aktīvi darbojās vietējā Pirātu partijā un no 2010. līdz 2012. gadam vadīja *Junge Piraten*. 2013. gadā bija starp *Young Pirates of Europe* līdzdibinātājiem. 2014. gada janvārī viņu izvēlēja par Vācijas Pirātu partijas pirmo kandidātu Vācijas Eiropas Parlamenta vēlēšanās. Partija ieguva vienu deputāta vietu.

Eiropas Parlamentā Reda pievienojās *[[Greens/EFA]]* grupai. Darbojas Juridisko jautājumu komitejā, kā arī Iekšējā tirgus un patērētāju aizsardzības komitejā un Petīciju komitejā. Darbojas arī starpgrupā, kas nodarbojas ar digitālajām problēmām.

## Autortiesību reforma
Sākot pildīt Eiropas Parlamenta deputāta pienākumus, Reda paziņoja, ka savā termiņā fokusēsies uz autortiesību reformām.

2014. gada novembrī Redu nozīmēja ziņojuma sagatavošanai par 2001. gada autortiesību direktīvu. Ziņojuma melnraksts ieteica Eiropas Savienības līmeņa harmonizāciju autortiesību izņēmumiem, autortiesību termiņa ilguma samazināšanu, plašus izņēmumus izglītojošiem mērķiem, autoru pozīciju uzlabošanu sarunās ar izdevējiem, kā arī citus ieteikumus.

Iesaistīto pušu reakcija bija dažāda. Vācijas mākslinieku koalīcija *[[Initiative Urheberrecht]]* melnrakstu visumā pieņēma, bet Francijas mantisko tiesību kolektīvā pārvaldījuma organizācija SACD apgalvoja, ka tas ir "nepieņemams"; autortiesību aktīvists Korijs Doktorovs nosauca ieteikumus par "pārsteidzoši saprātīgiem", bet bijusī Zviedrijas Pirātu partijas Eiropas Parlamenta deputāte Amēlija Andersdotera kritizēja tos kā pārāk konservatīvus.

## Personīgā dzīve
2022. gada 26. janvārī Reda paziņoja, ka ir transdzimuma persona un turpmāk izmantos vārdu Fēlikss.

## Atsauces

## Ārējās saites

* 
* Profils Eiropas Parlamenta vietnē
87 (skaitlis)

**87 (astoņdesmit septiņi)** ir naturāls skaitlis, kas veselo skaitļu rindā atrodas starp 86 un 88. Gada astoņdesmit septītā diena ir 28. marts (garajā gadā 27. marts).

Romiešu skaitļu sistēmā astoņdesmit septiņi tiek pierakstīts šādi — LXXXVII, bet binārajā skaitīšanas sistēmā astoņdesmit septiņi ir 10101112, oktālajā skaitīšanas sistēmā — 1278 un heksadecimālajā skaitīšanas sistēmā — 5716. Astoņdesmit septiņi ir nepāra skaitlis.

Ķīmisko elementu periodiskā tabulā astoņdesmit septiņi ir francija (Fr) atomskaitlis. Astoņdesmit septiņi arī ir ASCII kods "W" simbolam, bet starptautisko tālsarunu kodu sarakstā šis kods nav piešķirts nevienai valstij.

## Skatīt arī
* 87. gads
* 87. gads p.m.ē.
Bura

200px|thumb|Buru kuģis
**Bura** ir audums vai plāksne, kas piestiprināta pie transportlīdzekļa un kas pārvērš vēja enerģiju kustībā.

Ierasti buras izmanto peldošu transportlīdzekļu, pie kuriem tās stiprinās ar rangoutu un takelāžas palīdzību, kustības nodrošināšanai. Ir zināmi arī vairāki gadījumi, kad buras tiek izmantotas sauszemes transportam, piemēram, Ķīnā buras plaši izmantoja kā ratu pārvietošanas palīgaprīkojumu, tāpat buras izmanto ledus un riteņu kamanu kustības nodrošināšanai.
[thumbnail|left|200px|[Ķīna|Ķīnā buras plaši izmantoja kā ratu pārvietošanas palīgaprīkojumu]]

Vienkāršākā bura ir vienkāršs auduma gabals (buru audekls). Liela izmēra buras tiek sašūtas kopā no vairākiem gabaliem. Burām pirms to izveides piešķir tādu formu, lai gatavai burai, kas uzstādīta tam paredzētajā vietā un vēja piepūsta, būtu laba plūdlīniju forma, kas šķērsgriezumā atgādina putna spārnu, un dotu pēc iespējas lielāku lietderīgo spēku.

Mūsdienu buru izveidei izmanto sintētiskos audumus. Atsevišķos gadījumos (piemēram, vindsērfinga burām) izmanto nevis audumu, bet izturīgu plēvi. Pastāv arī daudz sarežģītākas un dārgākas buru ražošanas tehnoloģijas, kuru ražošanas procesā tās izgatavo no palielinātas izturības sintētiskajiem diegiem, kurus novieto starp divām plēves kārtām. Šīs buras ir paredzētas lielām slodzēm.

Sastopamas arī buras, kuram nav tradicionālā konstrukcija, jo tās ir novietotas horizontāli kā spārns un izmanto vēja spēku tam pašam nolūkam kā bura. Šādas konstrukcijas tiek uzstādītas sporta laivām, lai uzstādītu ātruma rekordus uz ūdens.

## Galerija


 Attēls:J80 SUVLM06 1.jpg|Burinieks
 Attēls:Ice surfing.jpg|Ledus kamanas
 Attēls:Surfen.jpg|Vindsērfings
Drafts

**Drafts** () ir process, kurā noteikti spēlētāji tiek iedalīti dažādās sporta komandās. Draftā komandas izvēlas pieejamos spēlētājus, komandai pēc tam ir ekskluzīva iespēja noslēgt līgumu ar šo spēlētāju, nevienai citai komandai nav tiesību noslēgt līgumu ar attiecīgo spēlētāju (izņemot maiņas darījumos iegūtos spēlētājus).

Parasti draftā tiek izraudzīti spēlētāji, kas nesen ir kļuvuši tiesīgi spēlēt attiecīgajā līgā. Tie var būt universitāšu, vidusskolu, junioru komandu spēlētāji vai spēlētāji no citām valstīm, šī robeža ir atkarīga no katra kontrētā sporta veida. Drafts novērš dārgus "solīšanas karus" par jaunajiem talantiem un nodrošina to, ka neviena komanda neparaksta līgumus ar visiem labākajiem jaunajiem spēlētājiem, kas varētu padarīt līgas komandas mazāk konkurētspējīgas. Parasti komandas, kam iepriekšējā sezonā slikti veicies, iegūst iespēju izraudzīties kā vienas no pirmajām. Dažkārt tiek rīkotas loterijas, lai komandas apzināti nezaudētu.

Vēl pastāv paplašināšanās drafts, kurā tikko dibināta komanda izvēles sev spēlētājus no citu komandu spēlētājiem, un *dispersal* drafts, kurā līgas atlikušās komandas sadala spēlētājus no tikko eksistēt beigušās komandas spēlētājiem.

Pirmais oficiālais drafts notika 1935. gadā amerikāņu futbola NFL līgā, pēc tam to savā līgā ieviesa basketbola NBA (1947), hokeja NHL (1963) un beisbola MLB (1965).

Parasti drafti tiek rīkoti Ziemeļamerikas lielajās profesionālajās līgās, tomēr arī citur pastāv drafta sistēma (piemēram, Indijā kriketā, Austrālijā austrāliešu futbolā, Krievijā hokejā).

## Skatīt arī
* NBA drafts
* NHL drafts
* WNBA drafts

## Ārējās saites
Ķintu aka

**Ķintu aka** ir vēsturisks objekts Cīravas pagastā. Tā veidota no lieliem akmeņiem. Ķintu aka ir arheoloģiskais piemineklis, iespējams, tā ir atlieka no kādreizēja lielāka megalītiska kompleksa.

## Atsauces
Lielauce

**Lielauce** ir ciems Dobeles novada Lielauces pagastā, pagasta centrs. Izvietojies pagasta austrumu daļā Lielauces ezera dienvidu krastā pie autoceļa P104  no novada centra Dobeles un  no Rīgas. Lielaucē atrodas pagasta pārvalde, tautas nams, bibliotēka, veikals.

## Iedzīvotāju skaita izmaiņas
Esošajās robežās, pēc CSP datiem.

## Vēsture
Apdzīvotā vieta veidojās Lielauces muižas centrā, vēlāk ap pagasta valdi. Muižas apbūve ir valsts nozīmes arhitektūras piemineklis.

Lielauces muiža Šturns 1661.jpg|Hercoga Lielauces (*Autzen*) amtmuiža 17. gadsimtā pie Auces ezera (Šturns, 1661)


## Atsauces
Taunss

**Taunss** var būt:

* Čārlzs Taunss (*Charles Townes*; 1915—2015) — amerikāņu fiziķis un pedagogs;
* Karls Entonijs Taunss (*Karl-Anthony Towns*; 1995) — dominikāņu/amerikāņu basketbolists.
Džalils Okafors

**Džalils Okafors** (; dzimis ) ir amerikāņu basketbolists, spēlē centra pozīcijā. Pašlaik (2015) pārstāv NBA klubu Filadelfijas "76ers".

Vidusskolā basketbola komandas sastāvā 2014. gadā uzvarēja štata čempionātā. Izvēlējās studēt Djūka Universitātē, kuras basketbola komandas "Blue Devils" sastāvā 2014.—2015. gada sezonā guva uzvaru NCAA čempionātā. Pēc NCAA sezonas beigām pieteicās NBA draftam. Draftā viņu ar 3. numuru izraudzījās Filadelfijas "76ers".

Attāls Emekas Okafora radinieks.

## Atsauces

## Ārējās saites
* 
* Biogrāfija Djūka Universitātes mājaslapā
Karls Entonijs Taunss

**Karls Entonijs Taunss Jaunākais** (; dzimis  Ņūdžersijas štatā) ir dominikāņu izcelsmes ASV basketbolists, kas spēlē centra pozīcijā, pārstāv Dominikānas basketbola izlasi. 2025. gadā pārstāv NBA klubu Ņujorkas "Knicks", bet visu līdzšinējo karjeru spēlējis Minesotas "Timberwolves".

K. E. Taunss dzimis Ņūdžersijā, viņa tēvs ir afroamerikānis, bet māte nāk no Dominikānas. Tēvs Karls Taunss ir spēlējis basketbolu koledžā (*Monmouth University*) un pēc tam strādājis par vidusskolas basketbola treneri.

## Karjera
Vidusskolā basketbola komandas sastāvā trīs reizes (2012, 2013, 2014) uzvarēja štata čempionātā. Izvēlējās studēt Kentuki Universitātē, kuras basketbola komandas "Wildcats" sastāvā 2014.—2015. gada sezonā sasniedza NCAA *Final Four*. Pēc pirmās NCAA sezonas beigām pieteicās 2015. gada NBA draftam, kurā viņu ar pirmo numuru izraudzījās Minesotas "Timberwolves". Jau pirmajā sezonā kļuva par vienu no komandas līderiem, visās 9 "Timberwolves" sastāvā nospēlētajās sezonās devies laukumā komandas starta pieciniekā (kopā 573 spēles). Savukārt izslēgšanas spēlēs "Timberwolves" spēlēja tikai četrās no šīm sezonām.

2022. gada NBA Visu zvaigžņu spēles nedēļas nogales ietvaros viņš kļuva par pirmo centra spēlētāju, kurš uzvarējis NBA trīspunktu metienu konkursā.

2024. gada oktobrī K. E. Taunss tika aizmainīts uz Ņujorkas "Knicks" trīs komandu maiņas darījumā, kurā bija iesaistīta arī Šarlotas "Hornets", bet svarīgākais spēlētājs, kas devās no Ņujorkas uz Minesotu bija Džūliuss Rendls.

### Nacionālā izlase
Jau 2012. gadā, 16 gadu vecumā K. E. Taunss tika iesaistīts Dominikānas basketbola izlasē. Dominikānas izlases sastāvā uzvarēja 2012. gada *[[Centrobasket]]* turnīrā, kur spēlē Vidusamerikas valstis, kā arī izcīnīja 4. vietu 2013. gada Amerikas čempionātā.

## Atsauces

## Ārējās saites